**CZM 2024.szept.2-27. munkanapló, események**

szept.2. hétfő:

munkaévkezdő **értekezlet**, havi beszámoló kérése. Megbeszélés Zoltánnal, egyes kutatási esetekről és kérdésekről.

Az **Őskereső** jelenlegi állapotáról beszélgetés, előzmények gyűjtése. Az indexált állomány fellelése.

szept.3.: kedd:

a volt bányaker. szobában levő szekrénybe a **folyóiratok visszapakolása** a jegyzék revíziójával és javításával. Zombory R. 2018-ban készült jegyzékeinek átnézése, javítása, aktualizálása.

**Terray Tamással** telefonos megbeszélés: Terray László norvégiai hagyatékának kérdéséről.

szept.4.szerda:

két kutatási kérdés megválaszolása.

Pap Kinga a finn nagyapjáról, a **soproni teol. 1934-35**-ös tanévről. Utalás a BFL-beli anyagunk soproni fondjára, a jegyzéket elküldöm.

**Rókusfalvy-Bodor Gergely: családkutatás**, szepesi családok, poprádiak: Fabriczy, Roxer, Lőcse: Hlavacsek. Többold. kutatás, a lőcsei levelezőlistára is kitesszük a kérdését. Klein Sámuel lelkészéletrajz-kötetét is tanulmányozom, ajánlom.

Botond szobájában a **fal beázás** helyreállítása miatt a sarokasztal lepakolása, elmozdítása.

Az Őskereső és **digiműhely** ügyében az utóbbi években történtek feljegyzéseinek tanulmányozása, a fejlődés, a helyzet jobb megértése miatt /a tanulság nem túl szívderítő…/

szept.5.csü.

A liptószentmiklósi Tranoscius egylet könyv- és kézirathagyatéka után érdeklődünk: Szabó András Péterrel telefonon beszélek, Matus L. utánanézett: a pozsonyi szlovák evang. kp-i lt. fondjegyzékét megtalálta.

Terray Tamás jelzi, hogy már 2021-ben is volt szó Terray L. hagyatékáról: megtaláltam a leveleket, egy 32 old. publikációs jegyzék is volt közte. Mirák Katival is egyeztetünk, ő mit tud.

A **genfi európai** prot. kollokviumról beszámoló készítése, Harmati B: és Lackner P. kérésére. Másnap Béla kiegészítésével felviszem Pálnak.

szept.6.pé.

Hutter Magdolna Fót leánygyülekezete, **Mogyoródi** evangélikusokra az iskolára kutat, helytörténeti szempontból, válaszolok neki, a forráslehetőségeket, internet adatokat említve (id.Zászkaliczky Pál küldte hozzánk).

Matus L.: konzultáció a Tranoscius anyagok kapcsán a **szlovákiai evang. egyházi** anyag ált. helyzetéről, problémáiról, egyes anyagok állami kezelésben lételéről, rendezettségéről, állapotáról.

szept.9. hétfő

A beérkezett új könyvek (újabb egy polcnyi) felszállítása a könyvtárba katalogizálása végett Winkler Annának adjuk át.

**Jankovits Béla kajárpéci** könyve újabb kiadásban megjelenik, ezt nézem át. Továbbá fiától egy külön 64 oldalas forráskiadás is érkezik: kéziratban, ebbe is beleolvasok, megköszönöm. (egy példányát a Jankovits B. könyvének átadom az EOKnak).

Gyakorlati dolgok: a levéltárvezetői irodában a **kőműves**-munka után helyre rakjuk a sarok íróasztalt és tartalmát. Az Üllői úti részleg **mosdójának** nem jött a vize, algondnok előkerítése, aki megcsinálja.

szept.10.kedd

Gerhard **Hausmann** kutató, páncélból kiveszem a Bauhofer-naplót, két pest-budai helyszínt azonosítok kérdésére (budavári jezsuita templom, angol királynő szálloda Pesten). Emiatt egy BFL-es mts-al is email-t váltok (nagy János).

Befejezem a **folyóirat-jegyzék** javítását, egységesítését, visszapakolom a szekrénybe az 0ssyes folyóiratot (a gyülekezeti és a külföldieket is).

szept.11. szerda

A **Budavári Hírmondó** felkérésére az 1840-44 közti gyül. alapítási történetről egy írást kell készíteni. Ennek fogok neki: begyűjtve az anyagokat…

Ennek kapcsán előkerül **Bauhofer 1849-1863 közti**, eddig nem ismert naplójának egy részlete magyarra fordítva. Hausmann úr rácsodálkozott, meglepődött, de le kellett neki másolni a 17 o-t, és a Bauhofer-Bánhegyi-család adatait szedtem össze az interneten: Bánhegyi István tanfelügyelő, Bánhegyi Géza mérnök (utóbbi fordíthatta a napló 2.része részleteit).

Világi Dávid a győri lt.-os az **egyházi intézmények köziratainak** kezeléséről érdeklődik, itteni tapasztalatok, egy írásához… Magánban reagálok, érzékeny, kontroverz témák, kaotikus helyzet…

szept.12.csüt.

**Karner Károly hagyaték** jegyzékének tisztázása: ez Zsigmondy Á. 2009-es rendezése után e történt meg, most pótoltam, végigjavítva az elütéseket, 55 o. /a Bauhofer-kutatás miatt jött elő/.

Fóti kutató (Bugyi-Lakits János) **Szeberényi Zoltán** fóti lelkész után érdeklődik: pl. Hazádnak rendületlenül c. színdarabja. Hosszas konzultáció, megbeszélés, a fóti gyül. lt-i jegyzékét adom, fóti CV 1930, Szeberényi Lajos (Zoltán apja) ordinációs bejegyzése. Feljegyzést írok.

Gyakorlati: a „**galambosudvart**” összecsinálták a galambok, ezt jelzem Garai P-nek, hogy lehetőleg takarítsák, mert egészségre nem jó, az udvarra szinte már nem lehet kilépni a piszoktól. /Szövérffy gondnok később visszajelez, hogy intézkedik, egy szakvállalkozót fog felkérni. Ő is érzékeli a galambok aktivitását/.

2023.szept.13.péntek

id.**Zászkaliczky Pállal** beszélek telefonon: a Szeberényi Zoltán kutatásról, de a mogyoródi iskola helytörténeti jellegű kutatásához is ad tippet. A Szeberényi Z. kutatás feljegyzést ezekkel kiegészítem, újra elküldöm a kutatónak.

A **mogyoródi** kutatás miatt kértem Ulakcsai Z-t, hogy a Pesti felső ehme esperesi jelentése 1936-37 nézze meg, van-e.

**Hegedűs Zsuzsa** könyvfelajánlása ügyében még nem jutott el Balogh K-hoz, közvetítek (Balogh K. szept.17-én azt mondta, megkapta Hegedűs Zs. levelét).

2023.szept.16. hétfő

Előző nap sikerült megalkotni a **Budavári Hírmondó** részére a gyülekezet létrejöttéről szóló írás 2.részét, az 1840-44 közti időszakról. /szept.17-én kicsit rövidíteni kellett Váradi Adél szerk. kérésére 5000 karakter alá/.

Botond kérésére feljegyzést írok a **Bauhofer-napló 2.részének**, 1849-1863 adatairól és a Bauhofer/Bánhegyi-család leszármazottairól.

A Bauhofer-napló kapcsán Hausmann úr újabb kérdéseket tesz föl: emiatt a régi budai német **helyneveket** tanulmányozom. Ennek kapcsán az internetes térképeket is megismerem József jóvoltából: Budapest időgép és első és másodi katonai felmérés.

2023.szept.17.kedd

Gyakorlati: a fűtési szezon előtt Garai P. felkérésére a szerelők (Thermoépgép) végignézik a **fancoil** készülékeket, végig ennek a lt-i készülékeken + a digitalizálón, felviszem őket a kt-ba.

Új EOGY mts-i **munkaleírást** készítenek, aláírom.

Winkler A. jelzi, hogy feldolgozta az **új könyveket**, lehozom őket, felrakom a többihöz csatlakozóan (majdnem betelik a polc). Balogh K. kéri, hogy a feldolgozatlan többit is kezdjük el felvinni.

Zoltánnal megbeszéljük a rendezési, kutatási kérdéseket: két **családkutatási** kérdésben kiegészítő utánanézést végzek, megírom a kutatóknak.

A **mogyoródi** kutatás miatt a Pestmegyei felső ehme 3 közgy. jkv-ét Zoltán átnézi, lemásolom, elküldöm. Pali bácsival is beszélünk az ügyben telefonon.

2023.szept.18.szerda

**Mirák K**. egy cikk íráshoz a Koren Emil Szeptimák c. önéletírásának bekerüléséről kérdez (email, tel.). Vizsgálom a **Koren-hagyaték** jegyzékeit, papírjait, a jegyzéket javítom. Levelemet másnap még némi Szeptimákra von. információval kiegészítem.

Haussmann úr 2-3 ref. lelkészek azonosítását kérdezi: felhívom **Szatmári Judit** Ráday lt. vezetőt, aki ellát tanáccsal, átadom az adatokat Hausmannak, aki a keresett ref.lelkészeket email-en megírhatja Juditnak. Szóba kerül az 1849-1860 egyh.tört. és eredeti kéziratának kérdése is. Előszedem a Karner-1929-es átírást.

Józseffel tk. az állományvédelmi konf. kapcsán a takarítási rendről, az anyakönyvekből kiállított hivatalos **igazolásokról** ill. a **digitális** anyagok nyilvántartásáról, és az ehhez kapcsolódó esetleg nyitott kérdésekről beszéltünk. /ezt jó lenne továbbgondolni/.

2024.szept.19. csüt.

Hausmann kérésére **Bauhofer egy magyar levelét** átnézem, korrektúra-javítások…

Kondorné a pestlőrinci gimn.tanáraként felhív, hogy van-e diák **papírgyűjtés** részére vmink: lesz talán a BFL-ben.

**Hegedűs Zsuzsa** ny. lelkész, vallástanár, latintanár, 6 régi latin könyvet adományoz az EOK-nak felkísérem, majd múltbeli EOL-beli munkájáról beszélünk /előző 2002-es és 2024-es látogatásáról egy feljegyzést készítek, hogy az EOL történethez adalék lehessen, a régi idők tanúja…/.

2024.szept.20.péntek

Hausmann úrnak talán utolsó idei itteni munkanapján próbáltam mindazon kérdésekben eljárni, amik előzőleg felmerültek a **Bauhofer**-napló kiadása körül. felhívtam Szatmári Juditot, megkapta a ref.lelkészek nevét G.H-tól, utánanéz. Megkerestem **Dobson Szabolcs** gyógyszerésztörténészt, akivel 2015-ben már volt szó a naplóban levő 4 receptről, elküldtem neki újra a másolatokat. Felmerült két személynév, azok ügyében is írtam egy **BFL-es mts**-nak. Mivel az egyháztört 1849-1860 talán a **Ballagi-hagyatékban maradt**, ennek is próbáltam az OSZK és az MTA kt-nyilvántartásaiban utánanézni, egyelőre nem találom (de aztán egy utalás a MOLban levő Ballagi-hagyatékra utal, 1 fm!).

2024.szept.23. hétfő

**Hausmann** Úr idei utolsó kutatási napja: 104 levél kommentálásáig jutott a 150-ből (a többit majd otthon folytatja). Négy recept megfejtését közvetítem egy gyógyszerésztörténésznél, Dobson Szabolcsnál, akivel H. Úr érdekében levelezésben vagyok. Nagy János BFL-es mts. pedig a budai magisztrátus neveinél segít, bizonyos helyen egy nevet kéne felismerni…

Ma **Karl Schwarz** prof (Bécs) jött be, aki a püspökéletrajzok projekt állásáról érdeklődött, azaz sürgetett, hogy kezdjem már el végre, fixáltuk azt az 5 nevet, akit meg kéne írnom, 4 tiszai és 1 bányaker. pü. Ad egy kötetet, beadom a lt-i kt-ba (személyek méltatása, tk. Fabiny Tibor).

A **Szeberényi Z**. fóti lelkész kutatásánál a kutató egy verseskötetet keres, Winkler Annával beszéltem, aki elmagyarázta, hogy találom meg, ezt írtam meg a kutatónak (az EOKban is van egy kötet, de azt a külső raktárból, Törökbálintról be kell hozni…, végül ezt kéri a kutató).

**Matus L**. beszámol szlovákiai útjukról: nyugat-szlov-ai evang. templomokban járt, Harmati B-val, aki szószékoltárokat fotózott. Martin Kovác pozsonyi ev.lt-os segítette.

**Bozó-Szűcs Diána:** Az aszódi skandalum c. könyvét hozza be (2 pld.), régi kutatónk, érdekes 19.szd. közepi magyar-szlovák történet.

**Galgagutai** gyül. levéltárban egy anyakönyvi mellékletet keresnek, a levéltári jegyzéket, feljegyzést megnézve válaszolok a lelkésznek és kutatónak.

2024.szept.24.kedd

**Bauhofer**-kéziratokat keresve (napló és egyh.tört.2.része) elérek egy leszármazottat: **Apáti János** siófoki jazz-zenészt, akinek Bánhegyi Géza a nagyapja volt (nála lehettek a kéziratok Payr szerint még 1928-ban), 1938-ban elhunyt, azóta mi történt? A **Bánhegyi-családra** keresek további adatokat az ADT-ben.

A Bauhofer-naplót reponálom a páncélba.

2024.szept.25.szerda

A Bauhofer-kéziratok ügyében telefonon konzultálok **Szatmári Judittal és Koszorús Oszkárral** (másodszor). Előbbivel a Ballagi-hagyatékról, utóbbival a Békés megyében, Nagyszénás/Szentetornyán volt földbirtokos Bánhegyi-családról beszéltünk.

Du. az EOM-ban részt veszek a **diakonissza** könyvbemutatón. Kézdi Péter piliscsabai lelkész egy kérdést tesz fel: mikor-hogyan került aFébé, Pauer Irma Piliscsabára, ennek még utána kéne nézni, elkezdem nézni a Fébére és Pauer I-ra vonatkozó anyagokat.

2024.szept.26.csüt.

Ifj. Fabiny Tibor beadta a könyvesboltba édesapjáról írt könyvét, átveszem.

Török Miklós Török Antal szül. helyéről keres anyakönyvi adatot. A jobaházi és csáfordi Török-család adatait, az evangélikus vonatkozásokat megnézem, válaszolok.

2024.szept.27.péntek

Tűzoltókészülék ellenőrzés a levéltári helyiségekben, Somogyi Laci kísérte a szakembert és pipálta ki a listán a készülékeket.

Török Miklós családkutató Török Antallal kapcsolatban néhány újabb adatot küld, pl. a Nemeskéri Kiss-családról.

Liska Endre a fasori Sztehlo-otthonnal kapcsolatos érdeklődésével kapcsolatos levelezésben jelentkezett, reagálok.

Bauhofer egészségi állapotára, betegségére, tüneteire adatokat gyűjtök, részleteket a naplóból, ezt Dobson Sz-nak, gyógyszerésztörténésznek elküldöm.